टी राजा सिंह ने कहा, ‘तेलंगाना में बीजेपी बहुमत से जीतेगी, तब हमारा पहला उद्देश्य राज्य का विकास करना होगा और दूसरा उद्देश्य हैदराबाद का नाम बदल कर भाग्यनगर करना होगा। हम सिकंदराबाद और करीमनगर के नाम भी बदलेंगे।’ टी राजा सिंह ने आगे कहा कि मुगलों और निजाम के नाम पर रखे गए इलाकों के नाम बदलकर तेलंगाना और देश के लिए लड़ने वाले लोगों के नाम पर रखे जाएंगे। राजा सिंह ने कहा कि जिस तरह फैजाबाद का नाम बदलकर अयोध्या, मुगलसराय का नाम दीन दयाल उपाध्याय, इलाहाबाद का नाम प्रयागराज रखा गया, उसी के हिसाब से हैदराबाद का नाम बदल कर भाग्यनगर रखा जाएगा तथा हिंदुस्तान को पुराना गौरव लौटाया जाएगा।